Anyanyelvápolók Szövetsége

Nyelvőrző Szalon 25.
2018-09-20 18:00 - 20:00 (Europe/Budapest) | Józsa Judit Galéria, Városház utca 1., Budapest, 1052, Magyarország
Lassan véget ér a nyár, és vele az anyanyelvi táborok, szünidei anyanyelvi rendezvények hosszú sora. A júniusi széphalmi kirándulás óta nem találkoztunk a Nyelvőrző Szalon látogatóival, most újra itt a lehetőség.

Szeptember 20-án este 6 órakor ismét a szokott szeretettel várják az érdeklődőket, az anyanyelv barátait a Józsa Judit Galériában a Szalon házigazdái, Matula Ágnes és Kerekes Barnabás, hogy felelevenítsék a nyári eseményeket, meghallgassák a közönség nyelvi észleleteit, tapasztalatait.
A belépés díjtalan!

XXVI. Országos Ifjúsági Anyanyelvi Tábor
2018-08-10 17:00 - 2018-08-19 09:00 | A Magyar Nyelv Múzeuma, Kazinczy utca 275., Széphalom, 3988, Magyarország
A nyári egyhetes rendezvényen idén is neves előadók, ismert színművészek osztják meg tudásukat, gondolataikat a hallgatósággal, a táborozók megismerhetik A Magyar Nyelv Múzeumát, Sátoraljaújhely nevezetességeit, a környékbeli települések látnivalóit, valamint jó hangulatú akadályversenyen, foglalkozásokon, vetélkedőkön és táncházon vehetnek részt.
A részletes tábori program ide kattintva olvasható.

Beszélni nehéz! körvezetők 32. anyanyelvi tábora
2018-07-05 - 2018-07-10 | Zsobok, Jebucu, 457013, Romania
Immár 32. alkalommal kerül megrendezésre a Beszélni nehéz! körvezetők országos anyanyelvi tábora. A rendezvénynek idén Zsobok ad otthont.
A táborozó szakkörvezetők idén is neves előadók foglalkozásain vesznek részt. Az együtt töltött hetet a környékbeli településeken tett látogatások teszik felejthetetlenné.

Nyelvőrző Szalon 24.
2018-06-23 06:50 - 20:00 | A Magyar Nyelv Múzeuma, Kazinczy utca 275., Széphalom, 3988, Magyarország
Évadzáró rendezvényünket kirándulás keretében tartjuk meg: irány A Magyar Nyelv Múzeuma Széphalmon!

Az utazás tudnivalói:
Reggel 7 órakor indul az autóbusz a Deák térről (Erzsébet tér, Akvárium Klub előtti buszmegálló, a 16-os autóbuszok érkezési megállója)
Gyülekezés 6.50-kor. Pontos megjelenést kérünk, mert az autóbusz csak a felszállás idejére tartózkodhat a megállóban! Az utazás időtartama kb. 4 óra (rövid pihenővel az autópálya egyik megállójában).
Ebéd 12.30-kor a Kazinczy emlékkert sarkán található panzió éttermében. (Csontleves, töltött csirkecomb, petrezselymes burgonya, őszibarackbefőtt)
Az ebédet az Anyanyelvápolók Szövetsége fizeti, italfogyasztását ki-ki maga rendezi. Az időpontot tartanunk kell a múzeumok éjszakája rendezvényei miatt. A tervek szerinti program: ebéd előtt megnézzük a Kazinczy emlékcsarnokot és a sírkertet, ebéd után a nyelvmúzeum épületét és kiállításait. Ha ebéd előtt már nem lenne elegendő időnk, a kert és az emlékcsarnok meglátogatása is délutánra kerül.
Hazaindulás közös döntés alapján.
Kérjük az utastársakat, hogy mobiltelefonszámukat minden eshetőségre adják meg a Józsa Judit Galériában! Akadályoztatás vagy egyéb gondok esetén kérjük, hogy az alábbi telefonszámok egyikén jelentkezzenek: Józsa Judit (+36 30 971 4850) vagy Kovács Zsuzsanna, az ASZ irodavezetője (+36 30 562 6202)
Jó utat, anyanyelvi élményekben gazdag, emlékezetes együttlétet kívánnak a Nyelvőrző Szalon házigazdái!

Az Anyanyelvápolók Szövetsége közgyűlése
2018-05-26 09:30 - 13:00 | Petőfi Irodalmi Múzeum, Károlyi utca 16., Budapest, 1053, Magyarország
Szeretettel várjuk
2018. május 26-án, szombaton 9.30 órakor
az Anyanyelvápolók Szövetségének évi rendes közgyűlésére.
Helyszín: Petőfi Irodalmi Múzeum, Díszterem (1053 Budapest, Károlyi u. 16.)

PROGRAM:

09.00–09.30
Regisztráció

09.30
A közgyűlés megkezdése (határozatképesség hiányában 09.45-kor)
Megnyitó: Juhász Judit, az ASZ elnöke

10.00
„Az én szívem játszik” – Bordi András Kazinczy-díjas rádióbemondó előadása

10.25
Beszámoló az ASZ tevékenységéről: Balázs Géza, az ASZ alelnöke
Pénzügyi beszámoló: Balázs Istvánné igazgató (PIM), Müller Ferencné, az ASZ felügyelő bizottságának elnöke

11.00
SZÜNET

11.20
Konzultáció
Áttekintés az anyanyelvi versenyekről
és a „Beszélni nehéz!”-szakkörök tevékenységéről:
Kerekes Barnabás, az ASZ alelnöke
Tervek, javaslatok, kérdések, hozzászólások

12.30
EBÉDSZÜNET

13.00
„Annyi titkom maradt” – A PIM Szabó Magda kiállításának megtekintése

Megjelenésére és együttműködésére számítunk, s arra kérjük, szíveskedjék részvételi szándékát május 21-ig a kovacs.zsuzsanna[kukac]anyanyelvapolo.hu drótposta címen, vagy a +36-30-562-6202-es telefonszámon jelezni.
Budapest, 2018. május 2.
Szeretettel:
az ASZ elnöksége

Nyelvőrző Szalon 23.
2018-05-24 18:00 - 20:00 | Józsa Judit Galéria, Városház utca 1., Budapest, 1052, Magyarország
A Nyelvőrző Szalon májusi estjét rendhagyó módon „házon kívül” kezdjük: Kiss Gábor, a Tinta könyvkiadó igazgatójának kezdeményezésére megkoszorúzzuk Szarvas Gábor szobrát.
17 órától gyülekezünk a Magyar Tudományos Akadémia előtt, Szarvas Gábor szobránál, majd 17.15-kor néhány méltató szó kíséretében elhelyezzük a tisztelet koszorúit. Ezután együtt átsétálunk a Józsa Judit Galériába, ahol 18 órai kezdettel meghallgatjuk aznapi vendégünk, Sudár Annamária előadóművész műsorát. Aki nem tud a koszorúzáson részt venni, az csatlakozzon hozzánk a galériában!
A házigazdák, Matula Ágnes és Kerekes Barnabás szeretettel várnak minden anyanyelvbarátot, a Nyelvőrző Szalon törzsvendégeit és minden új érdeklődőt.

Ezúton is felhívjuk a figyelmet arra, hogy a tavaszi évadzáró találkozót június 23-án, szombaton A Magyar Nyelv Múzeumában tartjuk Széphalmon. Az autóbuszos kirándulásra május 24-ig lehet jelentkezni a Józsa Judit Galériában, hétköznapokon a galéria nyitva tartási idejében. Költségtérítés személyenként: 3.000 Ft, házaspároknak: 5.000 Ft. A kiránduláson ebédet is biztosítunk.
Csatlakozzon hozzánk, töltsünk együtt egy emlékezetes napot a tizedik évfordulóját ünneplő múzeumban!

Helyi csoportok tanácskozása
2018-05-19 12:00 - 2018-05-20 12:00 | Sion Hegye Református Konferencia-központ, Tahi, Magyarország
Az ifjúsági tagozat minden évben megrendezi a helyi csoportok tanácskozását, amelyen a különböző körök néhány fiatalja és az ifjúsági vezetőség tagjai vesznek rész. A kétnapos tanácskozás célja megismerni egymás munkáját, a fiatalokat bevonni az ASZISZ munkájába.

Nyelvőrző Szalon 22.
2018-04-26 18:00 - 20:00 | Józsa Judit Galéria, Városház utca 1., Budapest, 1052, Magyarország
A Nyelvőrző Szalon áprilisi estjén a magyar nyelv széphalmi múzeumának igazgatóját, Nyiri Péter irodalomtörténészt látjuk vendégül abból az alkalomból, hogy tíz évvel ezelőtt, 2008. április 23-án nyitotta meg kapuit a világon egyedülálló intézmény.
A házigazdák: Matula Ágnes és Kerekes Barnabás örömmel hívják és várják a magyar nyelv barátait, a Józsa Judit Galéria törzsvendégeit és új látogatóit.
Kezdés 18 órakor, a belépés ingyenes!

52. magyar nyelv hete – „Örökségünk, a magyar nyelv”
2018-04-13 15:00 - 18:00
Az 1967-ben indult magyar nyelv hete sorozat célja a tudományos alapú, egyúttal élményszerű anyanyelvi ismeretterjesztés elsősorban művelődési otthonokban, iskolákban. Az áprilisi „nyelvhetet” az 1869-ben alakult Tudományos Ismeretterjesztő Társulattal közösen szervezi az 1989-ben alakult Anyanyelvápolók Szövetsége. Az ide magyar nyelv hete 2017. április 24—30. között lesz. Ötven év után a Magyar Nyelv és Kultúra Nemzetközi Társaságával karöltve először nyílik meg a nyelvhét a határon túl, Nagyváradon. Magyarország tíz megyéjében és a fővárosban több mint 50 rendezvény (emlékülés, előadás, kiállítás, rendhagyó nyelvtanóra, nyelvi vetélkedő, író-olvasó találkozó, Édes Anyanyelvünk szerkesztőségi ankét stb.) kapcsolódik a nyelvhéthez.
Meghívó
Az Anyanyelvápolók Szövetsége, a Tudományos Ismeretterjesztő Társulat és a Magyar Nyelv és Kultúra
Nemzetközi Társasága elnöksége nevében szeretettel meghívjuk Önt és kísérőjét az 52. magyar nyelv hete
megnyitó ülésére.
Időpont: 2018. április 13. (péntek) 15.00 óra.
Helyszín: Tihany, I. András tér 1.
Díszvendégek:
– Ágh István költő, a Nemzet Művésze, az MMA rendes tagja és
– Nagy András grafikusművész.

PROGRAM:

15.00
tihanyi bencés apátsági templom
– Korzenszky Richárd OSB, prior emeritus, a MMA tiszteletbeli tagja: Köszöntő
– A Tihanyi Bencés Iskola Kórusa énekel – Vezényel: Radó Krisztina

15.30
Tihanyi Bencés Apátság – Tetőtér – ünnepi ülés
– Juhász Judit, az Anyanyelvápolók Szövetségének elnöke: Köszöntő
– Korzenszky Richárd OSB, prior emeritus: Álom egy meditációs ligetről
– Jánosi Zoltán irodalomtörténész: Nemzet és mindenség – Nagy László költői arcképéről
– Kovács István költő, történész, az MMA rendes tagja: A személyiség varázsa
– Mezey Katalin költő, az MMA rendes tagja: Nagy László és a hatvanas évek fiatalsága
– Tóth Attila költő, a MANYSI igazgatója: Az magyar nyelvvel való foglalatoskodás felette szükséges voltáról
– Balázs Géza egyetemi tanár (ELTE): Nagy László szállóigéi

Dokumentumok egy költőről és a máról
– Előadják a Boglári Általános Iskola és Alapfokú Művészeti Iskola tanulói: Havas Flávió, Jakabfi Blanka, Konyári Lujza, Kőszeghy Boróka, Milosákovics Hanna, Szilágyi Ákos, Varga Panna.
– Zongorán közreműködik: Károly Zsófia.
– Szerkesztő-rendező: Szendrődyné Botka Krisztina.
Megjelenésére számítva szeretettel látjuk az ünnepi ülést követő fogadáson.
Kérjük, részvételi szándékát április 10-ig jelezze Kovács Zsuzsanna, az ASZ irodavezetője címén: kovacs.zsuzsanna@anyanyelvapolo.hu, illetve a +36 30 562 6202-es telefonszámon.
A meghívó innen tölthető le. A magyar nyelv hete országos eseményei ide kattintva olvashatók.

Nyelvőrző Szalon 21.
2018-03-29 18:00 - 20:00 | Józsa Judit Galéria, Városház utca 1., Budapest, 1052, Magyarország
A Nyelvőrző Szalon márciusi vendége Kóka Rozália mesemondó-mesegyűjtő népművész, aki életét a bukovinai székelyek és a moldvai csángómagyarság kultúrájának, életmódjának, hiedelemvilágának emlékei felkutatására és összegyűjtésére tette föl.
Gyermekkora óta rajong az igazságos Mátyás királyért. Kevesellte a közszájon forgó Mátyás-meséket, s össze is gyűjtött Kárpát-medence szerte jó nyolcszázat, amelyek nyomtatásban 45 ezer példányban kerültek az olvasók elé. Néhány éve Virággyöngy néven összetoborozta az itt élő és tanuló csángó magyar fiatalokat, hogy együttesen éltessék tovább archaikus nyelvjárásukat és kultúrájukat.
Az est házigazdái, Matula Ágnes és Kerekes Barnabás szeretettel hívják és várják az anyanyelvi kultúra barátait, a Nyelvőrző Szalon törzsvendégeit és új látogatóit.
Kezdés 18 órakor, a belépés továbbra is díjtalan!

„Anyanyelvi játékok, játékos anyanyelv” verseny döntője
2018-03-09 10:00 - 16:00 | A Magyar Nyelv Múzeuma, Kazinczy utca 275., Széphalom, 3988, Magyarország
Az Anyanyelvápolók Szövetsége és a Petőfi Irodalmi Múzeum – A Magyar Nyelv Múzeuma tisztelettel meghívja Önt
az
„Anyanyelvi játékok, játékos anyanyelv, Mács József emlékverseny”
című vetélkedő döntőjére.
Helyszín:
A Magyar Nyelv Múzeuma,
3980 Sátoraljaújhely-Széphalom Kazinczy utca 275.
Időpont:
2018. március 9. 10 óra
Program
9.30–10.00 Versenyző csapatok érkezése, regisztráció
10.00–10.15 A versenyt megnyitja: Juhász Judit, az Anyanyelvápolók Szövetségének elnöke
A versenyzőket köszönti: Nyíri Péter, A Magyar Nyelv Múzeumának igazgatója
10.15–12.00 A középiskolás csapatok versenyének döntője
12.00–12.15 A középiskolás csapatok versenyének eredményhirdetése
12.15–13.00 Szendvicsebéd
13.00–14.00 „A beszéd-, magatartás- és érintkezéskultúra néhány kérdéséről”: Kerekes Barnabás, az Anyanyelvápolók Szövetsége alelnökének előadása
14.00–15.45 Az általános iskolás csapatok versenyének döntője
15.45–16.00 Az általános iskolás csapatok versenyének eredményhirdetése

Práter anyanyelvi nap
2018-03-03 10:30 - 14:30 | Baár-Madas Református Gimnázium, Lorántffy Zsuzsanna út 3., Budapest, 1022, Magyarország
Immár hatodik alkalommal a Baár–Madas Református Gimnázium ad otthont a korábban a Práter utcai Általános Iskolában megrendezett anyanyelvi napnak, amelyen a Beszélni nehéz! körök általános iskolás diákjai mérik össze tudásukat öt kategóriában: anyanyelvi csapatverseny, vers- és prózamondás, helyesírás, kiejtésjelölés és szépkiejtés.

Nyelvőrző Szalon 20.
2018-02-22 18:00 - 20:00 | Józsa Judit Galéria, Városház utca 1., Budapest, 1052, Magyarország
Februárban szivárványosan gazdag nyelvi tájakra látogatunk Kiss Gábor Lőrincze-díjas nyelvész, a Tinta Könyvkiadó igazgatója irányításával, aki a magyar nyelv tájszótárait mutatja be a hallgatóságnak.
Miért tűnnek el a tájnyelvek? – erre is keresi a választ. Megoldás: forgassuk a kincsőrző tájszótárakat!
A házigazdák, Matula Ágnes és Kerekes Barnabás az est témájához illő közreműködésükkel várják az anyanyelv barátait.
Kezdés 18 órakor, a belépés továbbra is díjtalan!

Emlékezés Tompa Mihályra
2018-02-21 15:00 - 17:00

Nyelvőrző Szalon 19.
2018-01-25 18:00 - 20:00 | Józsa Judit Galéria, Városház utca 1., Budapest, 1052, Magyarország
„Új esztendő, vígságszerző…” – tartja a régi újév köszöntő. A Nyelvőrző Szalon első új évi összejövetelén ismét teret adunk majd a vidámságnak, a nyelvi játéknak is.
Előtte pedig a Nyelvőrző múltjából idézünk az alkalomhoz illő fejezetet. Év eleji összejövetelünk vendége Juhász Judit, az Anyanyelvápolók Szövetségének elnöke, aki a szövetség 2018. évi terveit is megosztja velünk.
A házigazdák: Matula Ágnes és Kerekes Barnabás az új esztendőben is a régi szeretettel és barátsággal várják az anyanyelvbarátok népes családjának tagjait Józsa Judit – még betlehemes hangulatot árasztó – belvárosi galériájába.
Kezdés 18 órakor, a belépés továbbra is díjtalan!

Nyelvőrző Szalon 18.
2017-12-12 18:00 - 20:00 | Józsa Judit Galéria, Városház utca 1., Budapest, 1052, Magyarország
Az óév utolsó Nyelvőrző Szalonjában rendhagyó időpontban, a hónap első felében és nem a megszokott csütörtökön, hanem kedden este találkozunk.
Advent idején mi is karácsonyváró hangulatban szeretnénk együtt tölteni az estét mindazokkal, akik az elmúlt időszakban velünk tartottak, akik számára az anyanyelv, a nyelv őrizte hagyományok és az általuk közvetített lelki, szellemi összetartó erők egyaránt fontosak.
Józsa Judit betlehemes hangulatot árasztó galériájában szívesen látnak minden kedves érdeklődőt, régi és új anyanyelvbarátot a házigazdák, Matula Ágnes és Kerekes Barnabás.
A belépés díjtalan!

Péchy Blanka-emléknap és -verseny a Gundelben
2017-12-02 10:00 - 14:00 | Gundel Károly Vendéglátóipari és Idegenforgalmi Szakképző Iskola, Ecseri út 7., Budapest, 1097, Magyarország
2017. december 2-án 29. alkalommal várja a Gundel Károly Vendéglátóipari és Idegenforgalmi Szakképző Iskola a versenyző kedvű, az anyanyelv iránt érdeklődő diákokat a Péchy Blanka-emléknap alkalmából.

Nyelvőrző Szalon 17.
2017-11-23 18:00 - 20:00 | Józsa Judit Galéria, Városház utca 1., Budapest, 1052, Magyarország
November 13-án ünnepeljük a magyar nyelv napját; erre emlékezve részleteket idézünk a Mennyei poggyász c. vers-összeállításból.
A reformáció emléknapjának elmúltával, az 500. évforduló kapcsán Kerekes Barnabás tanár úr néhai Ravasz László püspök évzáró beszédeiből idéz a 110 éves Baár–Madas Református Gimnázium növendékeinek közreműködésével.
Minden anyanyelvbarátot szívesen látnak a házigazdák: Matula Ágnes és Kerekes Barnabás.
A belépés díjtalan!

A magyar nyelv napja - gála
2017-11-13 16:00 - 20:00 | Vigadó, Vigadó tér 2., Budapest, 1051, Magyarország
Az Anyanyelvápolók Szövetségének elnöksége nevében szeretettel várjuk Önt és kísérőjét a magyar nyelv napja közös megünneplésére
2017. november 13-án hétfőn du. 16 órakor
a Magyar Művészeti Akadémia székházában,
a Pesti Vigadó Dísztermében (1051 Budapest, Vigadó tér 2.).
Ünnepi köszöntőt mond gálaestünk fővédnöke:
Maróth Miklós egyetemi tanár, az MTA r. tagja
A gálaműsorban adjuk át a Lőrincze-díjat és a Maróti István-emlékérmet, valamint az ASZ 2017. évi országos pályázatának és A Magyar Nyelv Múzeuma „Írj levelet Kazinczy Ferencnek!” pályázatának, valamint Balatonfüred városának díjait a Kisfaludy Sándor versmondó-verseny győzteseinek.
Az Emberi Erőforrások Minisztériuma és a Magyar Művészeti Akadémia támogatásával rendezendő gálaműsor ünnepelt és ünneplő vendégei:

Albert Júlia kolozsvári színművész, egyetemi tanár
Herczku Ágnes Liszt Ferenc-díjas népdalénekes
Közreműködnek az Arany János Emlékév díjnyertes ifjú versmondói: Bajkó Edina (Marosvásárhely), Bari Fatima (Királyhelmec), Deák Gellért Gedeon (Kovászna), Kerekes Ákos (Kolozsvár), Lukács Lilla Réka (Budapest), Oszvald Balázs (Veszprém), Séra Dániel (Bátyu), Varga Klaudia (Óbecse).
A Cédrus Táncegyüttes és a Zagyva Banda

Műsorvezetők: Bordi András és Török Annamária Kazinczy-díjas rádióbemondók.
Kedves vendégeinket örömmel hívjuk a gálaműsort követő fogadásra is.
Budapest, 2017. október 15.
Juhász Judit elnök Balázs Géza alelnök Kerekes Barnabás alelnök
Kérjük, hogy részvételi szándékát október 31-ig szíveskedjék jelezni a kovacs.zsuzsanna@anyanyelvapolo.hu címen illetve a +36 30 562 6202 vagy a +36 1 317 3062-es telefonszámon. Fizetős parkoló a Pesti Vigadó mögött, a Deák Ferenc utcai mélygarázsban található. A műsor szünetében tagdíjfizetési és könyvvásárlási lehetőség (Tinta Kiadó) a Díszterem előterében.

Nyelvőrző Szalon 16.
2017-10-26 18:00 - 20:00 | Józsa Judit Galéria, Városház utca 1., Budapest, 1052, Magyarország
A Nyelvőrző Szalon októberi estjén Kulcsár Ferenc felvidéki költő versoratóriumával vállalunk lelki közösséget a kisebbségben élő magyarság nyelvhasználati gondjaival.
Hálával emlékezünk a reformáció 500. évfordulója előtt arra a tényre, hogy milyen sokat tett a reformáció nehéz történelmi időkben a magyar nyelv megmaradásáért. Végezetül Arany János szókincsében búvárkodunk.
Minden kedves anyanyelvbarátot szeretettel várnak a házigazdák: Matula Ágnes és Kerekes Barnabás.
A belépés díjtalan!

Helyi csoportok évnyitó tanácskozása
2017-10-07 10:30
Ebben az évben október 7-én rendezzük meg hagyományos évnyitó tanácskozásunkat Budapesten, a Baár–Madas Református Gimnáziumban. Az évnyitóra szeretettel várjuk a helyi csoportok tagjait és minden anyanyelvápolót.
A tervezett program:
10.30–12.00
– köszöntő
– visszatekintés a nyári táborokra képek és videók segítségével
– a következő év eseményeinek megtervezése
12.00–13.00
– szekcióülések: tanároknak és diákoknak
13.00–13.30
– összegzés, hozzászólások, zárszó
14.00
– a Kerepesi úti temetőben megemlékezés a mozgalomalapítóról, Péchy Blankáról
Várunk szeretettel mindenkit!

Nyelvőrző Szalon 15.
2017-09-21 18:00 - 20:00 | Józsa Judit Galéria, Városház utca 1., Budapest, 1052, Magyarország
Szeptemberi találkozónkon még közel a vakáció, felidézünk egy kedves nyári emléket, székelyvarsági látogatást a Szünidei szomszédoló sorozatából.
Ezen a napon, szeptember 21-én született „a legnagyobb magyar”, Széchenyi István, aki a Magyar Tudományos Akadémiát „a hazai nyelv kiművelésére” hozta létre, és a nyelvművelő mozgalom alapítója, Péchy Blanka; mindkettőjükről megemlékezünk. Végezetül teret adunk a nyelvi játéknak, és örömmel vesszük kedves vendégeink nyelvi észleleteit is.
Minden kedves anyanyelvbarátot hívnak és várnak a Szalon házigazdái: Matula Ágnes és Kerekes Barnabás.
A belépés díjtalan!

Nyelvőrző Szalon 14.
2017-08-24 18:00 - 20:00 | Józsa Judit Galéria, Városház utca 1., Budapest, 1052, Magyarország
A Józsa Judit Galéria és az Anyanyelvápolók Szövetsége hagyományteremtő céllal rendezi meg Nyelvőrző szalonját.
Augusztus 24-én elindul a Nyelvőrző Szalon őszi évada. Véget ér a nyári vakáció, befejeződtek az anyanyelvi táborok itthon és a határon túl is. Első együttlétünk témáját is ez adja: az ifjú anyanyelvápolók nyári tábora az idén már 25. évfordulójához érkezett. Erről szól majd a képes emlékezés és Kerekes Barnabás tanár úr értékelő összefoglalója, amelyre szeretettel vár minden kedves anyanyelvbarátot a Józsa Judit Galériába a Nyelvőrző Szalon házigazdái nevében Matula Ágnes.
A belépés díjtalan!

XXXVI. Kazinczy Anyanyelvi Tábor
2017-08-21 - 2017-08-25 | Kazinczy Ferenc Gimnázium, Eötvös tér 1., Győr, 9021, Magyarország
A Kazinczy Ferenc Gimnázium idén 36. alkalommal rendezi meg hagyományos anyanyelvi táborát Győrben a magyar nyelv iránt érdeklődő tanulók számára.

A tábor célja – hagyományaink szerint – a szöveg szerkezetének és hangzásának vizsgálata, a beszéd- és magatartáskultúra összefüggéseinek tudatosítása, országos szintű versenyekre való fölkészítés. Elsősorban azokat a diákokat várjuk, akik iskolájukban nyelvművelő körökben tevékenykednek, országos versenyekre készülnek, de azokat is, akik anyanyelvüket akarják igényesebben, tudatosabban használni, nyelvészeti ismereteiket bővíteni. Főként azok a tanulók jelentkezzenek, akik még nem vettek részt a győri táborban. A hazai tanulók mellett a Kárpát-medence magyar anyanyelvű tanulóit is várjuk. Az ő részvételük előzetes megbeszélés alapján történik.
A tábor ideje: 2017. augusztus 21-25. (hétfő–péntek)
Helyszíne: a Kazinczy Ferenc Gimnázium Kollégiuma (9021 Győr, Eötvös tér 1.)
Jelentkezni a Kazinczy Ferenc Gimnázium honlapján, ide kattintva lehet.
A jelentkezés elfogadását a tanév befejezéséig visszaigazoljuk.

XXV. Országos Ifjúsági Anyanyelvi Tábor
2017-08-04 17:00 - 2017-08-13 09:00 | A Magyar Nyelv Múzeuma, Kazinczy utca 275., Széphalom, 3988, Magyarország

Beszélni nehéz! körvezetők 31. anyanyelvi tábora
2017-07-07 17:00 - 2017-07-12 14:00 | A Magyar Nyelv Múzeuma, Kazinczy utca 275., Széphalom, 3988, Magyarország
Immár 31. alkalommal kerül megrendezésre a Beszélni nehéz! körvezetők országos anyanyelvi tábora. A rendezvénynek idén A Magyar Nyelv Múzeuma ad otthont.

A táborozó szakkörvezetők idén is neves előadók foglalkozásain vesznek részt. Az együtt töltött hetet a környékbeli településeken tett látogatások teszik felejthetetlenné.

XXVI. Péchy Blanka anyanyelvi tábor
2017-06-18 14:00 - 2017-06-24 10:00
Örömmel értesítjük, hogy a Boglári Általános Iskolában ismét lesz Péchy Blanka tábor, amelyre meghívjuk iskolájuk beszédművelő körének tagjait.
A jelentkezési lap ide kattintva tölthető le.
Jelentkezési határidő: 2017. május 30.
Programunk:

2017. június 18. érkezés, szállás elfoglalása 14.00 órától, majd vacsora.
Június 19–23-ig délelőttönként előadások, vetélkedők, barkácsolás stb., majd szabadidős programok: strandolás, kirándulás. Este vers- és prózamondó-, Kazinczy-verseny, ki mit tud?, táncház.
Június 24-én reggeli, hazautazás, szállás átadása 10.00 óráig.

Helyi csoportok tanácskozása
2017-05-27 12:00 - 2017-05-28 12:00 | Play Wellness Panzió és Vendégházak, Petőfi Sándor út 73., Diósjenő, 2643, Magyarország

Nyelvőrző Szalon 13.
2017-05-25 18:00 - 20:00 | Józsa Judit Galéria, Városház utca 1., Budapest, 1052, Magyarország
A Józsa Judit Galéria és az Anyanyelvápolók Szövetsége hagyományteremtő céllal rendezi meg Nyelvőrző szalonját.
„Színház az egész világ” – ezúttal a Nyelvőrző Szalon is a világot jelentő deszkák környékén kalandoz. Bánffy György színművészre, az Anyanyelvápolók Szövetségének örökös elnökére emlékezünk, majd Vörösmarty Mihály: Csongor és Tünde c. színművének nyelvét és költői képeit elemzi Sediánszky Nóra.
Végül – minden jó, ha jó a vége – nyelvi játékokat idézünk fel a Nyelvőrző múltjából Kerekes Barnabás vezetésével. Matula Ágnes, a nosztalgiafelelős és a Szalon házigazdái szeretettel várnak mindenkit!
A rendezvény ingyenes, hívunk, várunk minden anyanyelvét féltő és szerető kedves érdeklődőt!

Az Anyanyelvápolók Szövetsége közgyűlése
2017-05-20 09:30 - 13:00 | Petőfi Irodalmi Múzeum, Károlyi utca 16., Budapest, 1053, Magyarország
Szeretettel várjuk 2017. május 20-án, szombaton 9.30 órakor
az Anyanyelvápolók Szövetségének évi rendes közgyűlésére.
Helyszín: Petőfi Irodalmi Múzeum, Díszterem (Budapest V., Károlyi u. 16.)
Program:

9.00–9.30 Regisztráció
9.30 A közgyűlés megkezdése (Határozatképesség hiányában 2017. május 26-án 18.00 órakor,
változatlan helyszínnel.)

Megnyitó: Juhász Judit, az ASZ elnöke
Közreműködik: Egri Zsófia VI. o. tanuló, a 2015. évi „Fölszállott a páva” verseny különdíjasa,
Hűvösvölgyi Ildikó Kossuth-díjas színművész
Beszámoló az ASZ tevékenységéről: Balázs Géza, az ASZ alelnöke
Könyvbemutató:
Balázs Géza: Beke József: Arany-szótár, Arany János költői nyelvének szókészlete
Pusztay János: MaTer – Magyar Terminológia c. könyvsorozata első kötete (Kárpátalja)
Pomozi Péter: Magyar nyelvű otthon c. könyvsorozata első kötete
Pénzügyi beszámoló: Balázs Istvánné gazdasági igazgató (PIM), Müller Ferencné, az ASZ
felügyelő bizottságának elnöke

10.45 Szünet
11.00 Konzultáció

Kerekes Barnabás, az ASZ alelnöke: áttekintés az anyanyelvi versenyekről és a Beszélni
nehéz! –szakkörök tevékenységéről. Tervek, javaslatok.
Felkért előadók (5 perces időtartamban): dr. Bacskó Józsefné, Brézai Zoltán, Keppel Gyula,
Kovács Zsuzsanna, Némethné dr. Balázs Katalin, Tekes Rozália, Terjéki Tamás.
Hozzászólások, kérdések, vita.

12.30 Ebédszünet
13.00 A PIM „Önarckép álarcokban” c. Arany János-kiállításának megtekintése szakmai vezetővel.

Megjelenésére és együttműködésére feltétlenül számítunk, s arra kérjük, szíveskedjék részvételi szándékát május 16-ig a kovacs.zsuzsanna@anyanyelvapolo.hu címen, vagy a +36-30-562-6202-es telefonszámon jelezni.
Budapest, 2017. május 3.
Üdvözlettel:
az ASZ elnöksége
